CEMEF publica el calendari d’admissió i matrícula dels Programes Formatius de Qualificació Bàsica per al curs 2023-2024
2025-07-24

CEMEF SLU, l’empresa pública d’Ocupació i Formació de l’Ajuntament de Burjassot, ha publicat el calendari d’admissió i matriculació per als Programes Formatius de Qualificació Bàsica (PFCB) de cara al curs 2023-2014. Els PFCB constitueixen una oferta formativa, adaptada a les necessitats específiques de l’alumnat que ha abandonat l’ensenyament reglat sense haver aconseguit els objectius previstos en l’Educació Secundària Obligatòria (ESO).

L’objectiu d’aquests programes és afavorir la inserció laboral i la reincorporació educativa de l’alumnat d’entre 16 i 21 anys, que no haja obtingut el títol de Graduat en ESO. Per al pròxim curs, l’Ajuntament de Burjassot té autoritzades quatre especialitats de Qualificació Bàsica en aquests programes que són: Operacions de Lampisteria i Calefacció-climatització domèstica; operacions Bàsiques de Cuina; operacions de fabricació mecànica i Arranjaments i adaptacions de peces i articles en tèxtil i pell.

El procediment d’inscripció i matriculació s’haurà de realitzar telemàticament en aquest ENLLAÇ . La presentació de sol·licituds d’admissió haurà de realitzar-se entre el 3 i el 9 de juliol de 2023. La publicació de les llistes provisionals d’admesos/as tindrà lloc el 14 de juliol, mentre que les al·legacions a aquestes llistes provisionals s’hauran de realitzar del 14 al 17 de juliol.

La publicació en els centres de les llistes definitives de l’alumnat admés serà l’el 21 de juliol, mentre que la presentació d’al·legacions davant la comissió sectorial s’haurà de realitzar del 21 al 24 de juliol, telemàticament. Finalment, el termini de formalització de la matrícula per a l’alumnat admés en el procés ordinari serà del 24 al 28 de juliol, mentre que el termini de formalització de matrícula de places vacants en l’entitat serà del 4 al 7 setembre.